ไฟแนนซ์ทูเดย์
ฝากกระทรวงการคลังตรวจสอบเรื่องการตั้งคณะกรรมการชำระบัญชีของบรรษัทบริหารสินทรัพย์ไทย หรือ (บสท.)
19 ส.ค. 2554

ฝากกระทรวงการคลังตรวจสอบเรื่องการตั้งคณะกรรมการชำระบัญชีของบรรษัทบริหารสินทรัพย์ไทย หรือ (บสท.) 
โดย..ภูคา
ประกอบด้วย สาธิต รังคสิริ อธิบดีกรมสรรพากร กฤษฎา จีนะวิจารณะ รองผู้อำนวยการสำนักงานเศรษฐกิจการคลัง (สศค.) ธรัมพ์ ชาลีจันทร์ อัยการสูงสุด ไพรสัณฑ์ วงศ์สมิทธิ์ ผู้เชี่ยวชาญด้านการเงินและที่ปรึกษาทางการเงิน และชัชชัย ฉันทจินดา นักบัญชีและกรรมการโรงงานไพ่กรมสรรพสามิต หลังต้องปิดฉากลงตามกฎหมาย 8 มิ.ย.นี้




รื่องของเรื่องมีอยู่ว่า คณะกรรมการชำระบัญชีดันแต่งตั้งให้ “ไพรสัณฑ์” เป็นผู้จัดการการชำระบัญชี บสท. ซึ่งยังมียอดสินทรัพย์และหนี้สินที่เตรียมส่งไม้ต่ออีก 1.6 แสนล้านบาท คาดว่าจะเปิดให้้บริษัทบริหารสินทรัพย์ กรุงเทพพาณิชย์ หรือ บสก. และบริษัทบริหารสินทรัพย์สุขุมวิท หรือ บสส. มาประมูลแข่งกัน แต่บังเอิญ บสส. มี น้ำผึ้ง วงศ์สมิทธิ์ ซึ่งเป็นภรรยาของ “ไพรสัณฑ์” นั่งในตำแหน่งเป็นกรรมการผู้จัดการ บสส.อยู่ แบบนี้เกรงว่าจะไม่โปร่งใสเสียแล้ว เพราะดูจะเข้าข่าย“ผัวขายเมียซื้อ” นั่นปะไร แถม “ไพรสัณฑ์” ยังเป็นที่ปรึกษาการปรับโครงสร้างหนี้ลูกหนี้รายใหญ่ของ บสท.ที่ 10 ปีแล้วยังสางหนี้ไม่จบ
เห็นท่าว่าเดินเครื่องแล้วน่าจะหยุดได้ยาก สำหรับโครงการธนาคารไปรษณีย์ ที่หลายคนแอบลุ้นว่าน่าจะไปไม่รอด โดยเฉพาะถ้าหากมีรัฐบาลใหม่เข้ามาบริหารประเทศ มีโอกาสสูงที่โครงการนี้จะถูกพับไป แต่ เอ็นนู ซื่อสุวรรณ ประธานกรรมการบริษัท สินเชื่อไปรษณีย์ไทย (สปณ)ออกตัวแล้วว่า หากรัฐบาลไม่สนับสนุนเงินทุนประเดิม 50 ล้านบาทให้ ทางบริษัทไปรษณีย์ไทย ชักจะคันไม้คันมือ อยากกู้เงินมาทำโครงการนี้เสียเอง ซึ่ง " เอ็นนู " อาจจะไปจีบขอเงินกู้จาก ธ.ก.ส. ก็เป็นได้
เรื่องการดูดเงินฝากคงไม่มีใครเก่งเกินธนาคารออมสิน เพราะล่าสุดออกโครงการสลาก 5 ปี หน่วยละ 100 บาท ออกมาตั้งแต่วาเลนไทน์ จนถึงวันนี้ยอดขายสลากพุ่งไปแล้วกว่า 1.2 แสนล้านบาท คาดว่าก่อนจะปิดโครงการในเดือน มิ.ย. ยอดน่าจะถึง 1.31.4 แสนล้านบาท และได้ข่าวว่า เลอศักดิ์ จุลเทศ ผู้อำนวยการแบงก์ออมสิน เตรียมจะเข็นสลากพิเศษ อายุ 3 ปี หน่วยละ 50 บาท ออกมาอีกในกลางเดือนหน้า คราวนี้ตั้งเป้าดูดเงินฝากเบาะๆ อีก 1 แสนล้านคร้าบลูกเพ่ 
ไอเดียแปลกและเก๋กว่าครั้งไหนๆ กับงาน Dive into Maldives ที่qq...วรลักษณ์ ตุลาภรณ์ แห่ง ซิตี้แบงก์ จับมือ เกรฮาวด์ คาเฟ่ และบางกอก แทรเวล คลับ ชวนสมาชิกบัตรเครดิตซิตี้แบงก์ ชิมอาหารร้านเกรฮาวด์ คาเฟ่ และอนาเธอร์ฮาวด์ คาเฟ่ ทุกสาขา พร้อมลุ้นรับรางวัลใหญ่บินลัดฟ้าสู่เกาะมัลดีฟส์ ด้วยสายการบินบางกอกแอร์เวย์ เริ่ม 15 มิ.ย.-15 ส.ค.นี้